महेला जयवर्धने (Mahela Jayawardane) 2023 में द हंड्रेड (The Hundred) की टीम साउदर्न ब्रेव (Southern Brave) का साथ छोड़ेंगे क्योंकि मुंबई इंडियंस (Mumbai Indians) और उनकी सहायक फ्रेंचाइजी में प्रदर्शन के वैश्विक प्रमुख के रूप में एक बड़ी भूमिका के लिए उनका प्रमोशन किया गया है।
मुंबई इंडियंस का मालिकाना हक रखने वाली कंपनी रिलायंस ने आईएलटी20 और एसए20 के उद्घाटन संस्करणों के लिए नई फ्रेंचाइजी खरीदी है। 2017 में कोच बनने के बाद मुंबई इंडियंस के साथ तीन खिताब जीत चुके जयवर्धने की भूमिका में सितंबर में बदलाव किया गया।
जयवर्धने के पास अपनी नई भूमिका में पूर्ण रणनीतिक योजना की जिम्मेदारी होगी और वह प्रत्येक मुंबई फ्रेंचाइजी के कोच और सपोर्ट स्टाफ के साथ काम करेंगे।
ईएसपीएन क्रिकइंफो के मुताबिक जयवर्धने ने द हंड्रेड में औपचारिक रूप से अपनी भूमिका नहीं छोड़ी है। मगर पिछले सप्ताह उन्होंने ब्रेव के प्रबंधन के साथ वर्चुअली मुलाकात की और समझाया कि वो आगे बढ़ने के बारे में सोच रहे हैं क्योंकि मुंबई के साथ उनकी जिम्मेदारी बढ़ गई है।
इसका परिणाम यह रहा कि ब्रेव ने संभावित विकल्प खोजने की शुरूआत की और जयवर्धने अब कार्यभार सौंपने की प्रक्रिया में भूमिका निभाएंगे।
महेला जयवर्धने ने द हंड्रेड के उद्घाटन सीजन में ब्रेव को अपनी कोचिंग में खिताब दिलाया था। मगर 2022 में उनकी टीम संघर्ष करती हुई नजर आई। आठ टीमों के टूर्नामेंट में ब्रेव सातवें स्थान पर रही। उनके कई खिलाड़ी चोटिल या फिर अनुपलब्ध रहे।
2022 में सिर्फ वेल्श फायर ही ब्रेव से अंक तालिका में नीचे थी। वो भी गैरी कस्टर्न की रवानगी के बाद नए कोच की तलाश में है। हाल ही में पाकिस्तान और ऑस्ट्रेलिया में इंग्लैंड की टी20 टीम के साथ काम करने वाले डेविड साकेर इस भूमिका के बड़े दावेदार हैं।